Norddjurs Kommune iværksætter vandprøvetagning af Alling å på udvalgte steder. Programmet har til formål at følge udviklingen. Hvis prøverne viser indikationer på forurening, afdækker kommunen behovet for en yderligere indsats.
Norddjurs Kommune har taget kontakt til Miljøvagten. Miljøvagten er en ekstern leverandør, som rykker ud i tilfælde af miljøhændelser. Miljøvagten er tilgængelig i døgndrift. Ved en akut jordforurening bistår Miljøvagten kommunen i forbindelse med planlægning og etablering af eventuelle afværgeforanstaltninger.
Hvis forurenet jord skulle ende i Alling Å og bevæge sig mod Norddjurs Kommune, kan der anlægges et eller flere sandfang. Disse kan fungere som barrierer for at standse sandflugten, og for at mindske de potentielle negative virkninger på Alling Ås fysiske, kemiske og biologiske parametre.
Hvis der skulle opstå en forurening af vandet, kan Norddjurs Kommune ikke etablere nogle egentlige afværgeforanstaltninger. Forureningen skal stoppes ved kilden. Kommunens opgave vil være at holde øje med situationen ved brug af prøvetagningsprogrammet og indberette dette til Miljøstyrelsen